**Protokoll fra årsmøtet i Kristiansund LOP – 15.02.2024 kl. 18.00 på**

**Barmanhaugen Seniorsenter.**

Det var 23 medlemmer til stede, da leder Karen Flatø kunne ønske velkommen til årsmøte for 2024 på Barmanhaugen Seniorsenter. Karen Flatø ble valgt til møteleder og Tor Larsen til møtesekretær. Til å underskrive protokollen sammen med møteleder, ble Margreth Karlsvik valgt.

**Årsmelding for 2023.**

Årsmelding ble delt ut og sekretæren leste den. Det kom ingen bemerkninger og den ble deretter godkjent.

**Rekneskap for 2023-**

Rekneskapet ble presentert av kasserer Siri Ingeberg. De viktigste punktene ble gått gjennom. Revisorrapporten ble lest opp og den anbefalte at rekneskapet ble godkjent, som det også ble.

**Budsjett for 2024.**

Kassereren la også fram styrets forslag til budsjett. Det viste noen større utgifter enn inntekter, men ut fra foreningas økonomiske situasjon godtok årsmøtet dette.

**Valg.**

Lederen av valgkomitéen, Elin Lillevik, la fram komitéens forslag. Årsmøtet fulgte komitéens innstilling og følgende personer ble valgt:

**Leder for 1 år**. (2024) Kari Raanes Kaspersen (ny)

**Styremedlem for 2 år** **(2024 og 2025):** Hans Laustad (ny)

Styremedlem for 2 år (2024 og 2025): Siri Ingeberg (gj.v.)

**Styremedlem for 1 år** (2024) Tor Larsen (gj.v.)

Ingjerd Skjelvik er ikke på valg og har 1 år igjen. (2024)

Styret konstituerer seg sjøl.

**Vararepresentanter**  - 1 år (2024):

1. vara Louise Røst Larsen (gj.v.)
2. vara Elin Lillevik (ny)
3. vara Herdis Marsteen (ny)

**Revisor for 1 år** (2024): Rolv Sverre Fostervold (gj.v.)

Vararevisor for 1 år (2024) Anne Marie Vist (gj.v.)

**Valg av utsending til landsmøtet 20. og 21. juni.**

Styret foreslo at styret fikk i fullmakt å velge utsendingen. Årsmøtet sluttet seg til forslaget.

**Valgkomitë for 1 år** (2024)

Styret foreslo følgende valgkomité til årsmøtet i 2025: Anne Marie Vist (ny) og Karl Erling Halseth (ny) og begge ble enstemmig valgt.

Den nyvalgte lederen, Kari Raanes Kaspersen, takket for tilliten. Hun takket også lederen som nå gikk av, Karen Flatø, for sin gode innsats for laget og overrakte henne en fin blomsterbukett!

Møtet ble hevet kl. 18.45.

Tor Larsen

Møtesekretær

Karen Flatø Margreth Karlsvik

møteleder/dirigent underskriver